El període de preinscripció s'obrirà el 19 de gener de 2017 i es tancarà el 19 de febrer de 2017.
Una vegada finalitzat el termini de preinscripció, es comunicarà individualment l'admissió de les persones aspirants al màster el 28 de febrer de 2017.
La matrícula s'haurà de formalitzar de l'1 al 12 de març de 2017.
Preinscripció: Per formalitzar la vostra sol·licitud heu d'emplenar aquest formulari de sol·licitud d'inscripció adjuntant el vostre currículum (podeu fer servir el model normalitzat ), el currículum que genera ATRI (només Generalitat) i una carta de motivació.
Matrícula: Podeu adjuntar el justificant de pagament del 50% de l'import en el moment de fer la matrícula o enviar-lo, no més tard del 13 de març de 2017, a l'adreça de correu [EMAIL]
Per accedir a aquest màster es requereix estar en possessió d'un títol universitari oficial i estar ocupant un càrrec directiu.
Els candidats han d'emplenar la sol·licitud d'admissió adjuntant el currículum vitae i una carta de motivació per a la realització del Màster.
Una comissió d'avaluació presidida per la direcció de l'Escola i formada pels codirectors del màster i la subdirecció general de Recerca i Formació en Alta Direcció valorarà l'adequació dels candidats segons els criteris i els barems següents:
Experiència professional en llocs de direcció i de comandament, 20%
Lloc de treball que ocupa en l'actualitat, 30%
Addicionalment, la comissió podrà fer una entrevista als candidats
Bloc I. Marc polític: un bloc que aportarà un marc polític i conceptual, amb assignatures que versaran sobre la història de les idees, la globalització jurídica i política, els models de gestió pública i l'anàlisi de polítiques públiques, tot plegat des de la perspectiva de l'ètica i la virtut pública.
Marc legal i financer: en aquest bloc s'abordarà el procés de presa de decisions així com temes de transparència, finances públiques en temps de crisi, smart regulation o planificació estratègica en les compres públiques.
Gestió i Management: un bloc de gestió i organització del sector públic que farà èmfasi en la gestió de persones de l'administració, en la gestió econòmica i pressupostària i en la innovació administrativa.
Elaboració, implementació i avaluació de polítiques públiques: en aquest bloc s'abordaran temes d'avaluació i qualitat, com la gestió amb avaluació, el disseny de polítiques i participació, l'administració consorciada i el control intern i l'auditoria.
Bloc V. Habilitats i estratègies directives: un bloc on es treballen diverses mirades de lideratge: lideratge organitzatiu, grupal i de projectes, així com les competències i habilitats.
Oferim dues beques per als estudiants amb menció especial en la qualificació global del Màster per realitzar una estada de treball a les administracions públiques amb les quals l'Escola tingui conveni (ENA, SPEYER, entre d'altres)
El preu del Màster és de 7.200 € dels quals l'EAPC en subvenciona el 20%.
Per tant, l'import de la matrícula és de 5.760 €.
La matrícula es pot formalitzar una vegada s'hagi comunicat l'admissió al Màster.
Podeu adjuntar el justificant de pagament del 50% de l'import de la matrícula ara o enviar-lo, no més tard del 13 de març de 2017, a l'adreça de correu [EMAIL]